Idi Deabru

Idi Deabru (jatorrizko japonieraz 牛魔王 edo Gyūmaō ? eta Zezen Deabru Erregea esan nahi du) Dragoi Bola manga eta animeko fikziozko pertsonaia da. Frypan mendian bizi zen errege boteretsu bat zen. Chichiren aita zen. Pertsonaia hau Mendebaldera Bidaia istorio txinatarrean dago oinarrituta.

Deskribapena 
Idi Deabru gizaki sendoa eta handia da bizarra eta bibote motzarekin. Hasieran armadura bat, kapa gorria, adarrak dituen kaskoa eta prismatiko antzeko betaurrekoak daramatza jantzita. Gero alkandora txuria tirenteekin, kaskoa beharrean txapel berde bat zezen adarrekin eta betaurreko normalak daramatza.

Biografia 

Lehen aldiz mangan agertu zen Goku lagunak Dragoi Bolen bila lehen aldiz zebiltzanean. Gero hainbat agerpen egingo ditu istorioarentzat garrantzia gabekoak.

Gaztetan arte martzialak ikasi zituen Iratxo Dortokarekin. Son Gohanen ostean ikasle indartsuena izan zen garai hartan. Bere gazteluan altxor handia bildu zuen, baina bere diru gosearen ondorioz gerturatzen zitzaizkion guztiak akabatzen zituen, dirua lapurtu nahi ziotelakoan. Egun batean, bere alabarekin piknikean zegoela Frypan mendiak su hartu zuen, ondorioz geztelura sartzea ezinezko zen. Hau ikusita bere alaba Iratxo Dortokaren bila bidali zuen, honek Palmorrizko abanikua baitzeukan eta honekin sua itzal zitekeen. Zoritxarrez Dortoka Miragarriak haizemailea bota egin zuen mantel bezala erabili eta erre egin zelako. Honengatik maisua bera sua itzaltzera joan zen. Ikasleak egindako guztiagatik kargu hartu eta Idi Deabruk bere jarrera aldatu zuen. Maisuak Kame Hame uhin batez sua itzali zuen, baita mendi oso desagerrarazi ere. Beste gaztelu bat eraiki zuten eta hemendik aurrera bere alabarekin bizi izan zen era baketsuan, hau Son Gokurekin ezkondu zen arte.

Beste agerpen batzuk 
Dragoi Bola Zko lehen filmaren hasieran (Garlic Gazteren infernua) agertu zen.

Kanpo estekak 

Dragoi Bolako pertsonaiak

es:Anexo:Personajes de Dragon Ball#Gyūmaō